Vrou sterf, 14 beseer in KZN-botsingArgieffoto Foto: Netcare911 ŉ Vrou is dood en 14 mense is beseer nadat ŉ minibustaxi Maandag in die vroeë oggendure teen ŉ vragmotor op die N3-snelweg in KwaZulu-Natal se Midlands-gebied gebots het. Volgens Chris Botha, ŉ woordvoerder van Netcare911, het die ongeluk omstreeks 03:45 naby Lions River en Howick plaasgevind. “Die vrou het in die voorste passasiersitplek gesit toe die botsing plaasgevind het. Sy is op slag dood,” het Botha gesê. Een persoon is kritiek beseer terwyl ses mense ernstig beseer is en sewe mense geringe beserings opgedoen het. Die beseerdes is op die toneel gestabiliseer en met ambulanse na verskeie hospitale geneem is vir verdere behandeling. Die oorsaak van die ongeluk word ondersoek.